199 
bezeichnen“. Han synes, ligesom de tidligere nævnte Forskere, at 
være klar over, at de paagældende Former bør have deres Plads i 
Nærheden af Nematoderne; han mener, at Rhabdogaster staar nær¬ 
mere de ægte Nematoder, og at den „bildet einen Ubergang von 
den echten Nematoden zu den mit einem Kopf versehenen Chæ- 
tosomatiden“. 
Alle de hidtil kendte Chætosoma-Arter — der er i alt 6 — 
ligner hverandre meget i Udseende. Ejendommelig for denne Slægt 
er først og fremmest det, at Dyrets Forende, lidt bag ved Munden, 
er stærkt hovedformig udvidet. En anden Udvidelse, der dog kun 
er stærkt udpræget hos de kønsmodne Hunner, findes omkring 
Dyrets Midte. Hele Legemet holdes mere eller mindre s-formigt 
krummet. Paa Bugsiden, et Stykke foran Anus, sidder en Del stav¬ 
formede Børster, ordnede i 2 eller 3 Længderækker. Disse Børster 
kan være enkelte eller sammensatte; i sidste Tilfælde findes et lille 
udvidet, bladformet Endeled, hvis Form varierer hos de forskellige 
Arter. Cuticulaen er tydelig ringdelt. Ringdelingen bliver paa et 
Bælte omkring „Hovedet“ særlig udpræget, idet Cuticulaen her er 
stærkt fortykket. Paa den yderste Halvdel af Halen og paa den 
forreste Del af Hovedet, Schepotieffs „Rostrum“, mangler Cuticulaen 
fuldstændig Ringdeling. 
Arten fra Lillebelt danner i Habitus ingen Undtagelse fra den 
ovenfor staaende Beskrivelse. Ejendommeligt for den er følgende: 
Den hører til den Gruppe af Chætosoma-Arter, der er forsynet med 
3 Rækker af Bugstave, c. 22 i hver Række hos det voksne Individ. 
Bugstavene er sammensatte; Endeleddet er bredt ægformet, næsten 
cirkelrundt; i dets Rand findes paa hver Side et lille, krogformet 
Fremspring. Børstens Tilheftningssted til Endeleddet ligesom Bør¬ 
stens Basis er udvidet (Fig. 4). Hovedet er nærmest ægformet, 
saaledes, at dets bageste Halvdel er „Æggets“ tynde Del; tykkest er 
det paa det Sted hvor Cuticularfortykkelsen med den stærkt ud¬ 
prægede Ringdeling findes, altsaa lige bag Rostrum, der hos denne 
Art er meget kort. Hovedet bliver saaledes tykkest foran Midten, 
et Forhold, hvori denne Art adskiller sig fra alle de hidtil beskrevne 
